ଲିନାକ୍ଲୋଟାଇଡ, ବେପାନ ନାମ ଲିଞ୍ଜେସ୍ ଏବଂ କନଷ୍ଟେଲା, ଏକ ଔଷଧ ଯାହା ଇରିଟେବ୍ଲ ବାୱେଲ ସିଣ୍ଡ୍ରୋମ ସ‌ହିତ କୋଷ୍ଠକାଠିନ୍ୟ ଏବଂ ଅଜ୍ଞାତ କାରଣ ଜନିତ କ୍ରନିକ କୋଷ୍ଠକାଠିନ୍ୟ ରୋଗର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଯନ୍ତ୍ରଣା ଏବଂ ଅନ୍ତନଳୀ ବାୟୁ ହୋଇପାରେ । ଏହି ରୋଗ ହେବା ଫଳରେ ନିର୍ଜଳନ ବା ଡିହାଇଡ୍ରେସନ, ହାଇପୋକେଲେମିଆ ବା କମ ପୋଟାସିଅମ ଏବଂ ଛିଡା ହେବା ସହିତ ନିମ୍ନ ରକ୍ତଚାପର କାରଣ ହୋଇପାରେ । ଏହା ଅନ୍ତନଳୀରେ  'ଗୁଆନିଲେଟ ସାଇକ୍ଲେଜ ସି'  ରିସେପ୍ଟର ସହିତ ସଂଲଗ୍ନ ହୋଇ କାର୍ଯ୍ୟକ୍ଷମ ହୋଇଥାଏ ଯାହା ଫଳରେ ଅଧିକ ତରଳ ପଦାର୍ଥ ବାହାରିଥାଏ । ୨୦୧୨ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ପାଇଁ ଲିନାକ୍ଲୋଟାଇଡ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ଖର୍ଚ୍ଚ ପ୍ରାୟ ୩୮ ପାଉଣ୍ଡ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୩୦ ଡଲାର ଅଟେ ।